Gjermund Muruåsen

Gjermund Muruåsen (født 30. mars 1904 i Trysil, død 1. mai 1989) var en norsk langrennsløper og kombinertløper.

Han vant 5-mila i Holmenkollen i 1932. Samme år tok han bronsemedalje på 30 km i hovedlandsrennet (NM). Under VM i Oslo i 1930 ble han nummer 6 i kombinert, 8 på 50 kmHermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 42, digitalisert av Nasjonalbiblioteket) og 30 på 17 km. Han var på Sør-Østerdal skikrets' lag som fikk Generalstabens pokal som beste 3-mannslag på 30 km i hovedlandsrennet i 1933 og 1934, og på kretsens lag som fikk Norges Skiforbunds kretspokal som beste 3-mannslag i kombinert i 1931 og 1933. I 1929 fikk han kongepokalen for kombinertseier i et landsrenn (nasjonalt renn) på Kongsvinger.Norges Skiforbund: Kongepokaler NSF historisk oversikt (besøkt 11. november 2013)

Muruåsen representerte i sine mest aktive år Slettås IL (Nordre Trysil IL), fra 1935 Trysil AIL og fra 1947 Trysilgutten IL. Han var i flere perioder kommunestyrerepresentant i Trysil for Norges Kommunistiske Parti, og var motstandsmann og med i Milorg under 2. verdenskrig.Birger Bakken, Reidar T. Larsen, Arne Jørgensen, Åge Fjeld: Død over de tyske okkupanter - De norske kommunistenes motstandskamp 1940-1945. Informasjonsforlaget 1998. ISBN 82-994859-0-8 (s. 158, digitalisert av Nasjonalbiblioteket)

NRK-mannen Bjørn Tore Bryn skapte på 1970-tallet figuren Kristian Harabrenna, som han også skrev to bøker om. Harabrenna hadde en katt som lød navnet Muruåsen, oppkalt etter Gjermund Muruåsen.Bjørn Tore Bryn: Kristian Harabrenna i omnskroken. Aschehoug, Oslo 1981. ISBN 82-03-10608-0 (s. 24, digitalisert av Nasjonalbiblioteket)

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 104 og 465, digitalisert av Nasjonalbiblioteket)
 P.Chr. Andersen, Ragnar Wold (red.): Sport i navn og tall. Schibsted, Oslo 1950 (s. 467, digitalisert av Nasjonalbiblioteket)
 Per Muruåsen: Grendebok for Slettås. Per Muruåsen 1989, revidert utgave 1990. ISBN 82-992005-0-4 (s. 210, digitalisert av Nasjonalbiblioteket)

Kategori:Norske langrennsløpere
Kategori:Norske kombinertløpere
Kategori:Kongepokalvinnere i skiidrett
Kategori:Lokalpolitikere i Trysil
Kategori:NKP-politikere i Hedmark
Kategori:Personer fra Trysil kommune